Syk pike (film)

Syk pike er en norsk svart komediefilm fra 2022 skrevet og regissert av Kristoffer Borgli. Kristine Kujath Thorp spiller hovedrollen som Signe, som er villig til å gå lenger enn andre for å få oppmerksomhet.

Filmen hadde verdenspremiere under Filmfestivalen i Cannes i mai 2022, og var en del av Un Certain Regard-programmet på festivalen. Den hadde norsk kinopremiere 9. september samme år.

Filmen vant alle tre prisene under utdelingen av Filmkritikerprisen 2023, og var den første filmen som gjorde det siden det ble innført tre prisklasser i 2018. Filmen vant to priser under Amandaprisen 2023, blant annet prisen for beste manus ved Kristoffer Borgli.

Handling 
Signe og Thomas bor sammen i Oslo, hvor Signe arbeider som barista mens Thomas er en kunstner som spesialiserer seg på skulpturer produsert av stjålne møbler. Signe blir misunnelig på den økte oppmerksomheten som Thomas har fått, og forsøker å avlede oppmerksomheten fra ham. Når Thomas får en stor utstilling for arbeidet sitt, ødelegger Signe denne åpningen ved å late som hun plutselig har fått en alvorlig allergisk reaksjon. Signe kommer over en nyhetsartikkel om et russisk angst-dempende medikament kalt Lidexol, som har blitt tilbakekalt etter rapporter om at stoffet har indusert en alvorlig hudsykdom hos folk som har forsøkt dette medikamentet. Etter å ha kjøpt en stor mengde av stoffet fra Stian, som selger narkotika, begynner Signe å ta dette stoffet regelmessig. Når symptomer på hudsykdom begynner å vise seg, oppsøker Signe en lege, men nekter ham å gjennomføre noen kontroller.

Samme dag blir Thomas intervjuet av et stort magasin, noe som gjør at han ikke kan hente Signe fra sykehuset som planlagt. Signe føler at Thomas ikke viser nok oppmerksomhet til henne, og tar derfor en overdose på Lidexol og blir innlagt på sykehus. Som et resultat bruker Thomas mye mer tid på å ta vare på henne. Etter anbefaling fra moren sin begynner Signe å gå til en støttegruppe for folk med alvorlige sykdommer, men blir formanet av et gruppe-medlem som tror at Signe lyver. Hun får et intervju med et stort nyhetsmagasin under påskudd av å øke bevisstheten om tilstanden hennes, men publiseringen på Internett blir raskt overskygget av andre nyheter om en masseskyting. Men dagen etter publiseres artikkelen om Signe på forsiden av en riksavis, og dette fører snart til at Signe får innvilget en kontrakt som modell.

Signe fortsetter å ta Lidexol i løpet av hele denne tiden, og som resultat blir hennes fysiske tilstand ytterligere forverret. Signe blir invitert til å delta i en reklamefilm for et merke kalt Regardless, sammen med en modell. Men samme dag blir Thomas arrestert i en møbel-butikk etter at en ansatt kjenner ham igjen fra forsiden av et magasin som hadde intervjuet ham. Men Signe låser den andre modellen inne på badet, før hun plutselig kollapser samtidig som hun blir filmet. Signe avslører for venninnen Marte, en journalist, at hun hadde løyet om alle prøvelsene hun gikk gjennom - og Thomas blir fengslet for alle tyveriene han har begått. Men Signe vender snart tilbake til støttegruppen for å få trøst, og lyver nok en gang symptomene sine.

Skuespillere 
 Kristine Kujath Thorp: Signe
 Eirik Sæther: Thomas
 Fanny Vaager: Marte
 Fredrik Stenberg Ditlev-Simonsen: Yngve
 Sarah Francesca Brænne: Emma
 Ingrid Vollan: Beate
 Steinar Klouman Hallert: Stian
 Andrea Bræin Hovig: Lisa
 Henrik Mestad: Espen
 Anders Danielsen Lie: lege

Priser og nominasjoner

Referanser

Eksterne lenker 
 

Norske dramakomedier
Filmer fra 2022
Norske filmer fra 2020-årene
Amandaprisen 2023